Høsten 1994 takket Ingrid Bjørnov ja til å være kapellmester i NRK-serien . Dette ledet til flere TV-jobber i løpet av 90-tallet, den største av disse som medprogramleder for det musikalske spørreprogrammet sammen med Rune Larsen. Det ble laget 30 programmer av denne serien, som gikk over tre sesonger (1995, 1997 og 1998). Bjørnov har også vært kapellmester i (1996), Brageprisen 1997, Amandaprisen 1999, NRKs maratonsending (1999), (2000) og (2002). I 1998 deltok hun i den norske finalen i Melodi Grand Prix, denne gang som komponist og tekstforfatter av sangen «Som en engel», som ble framført av Gjermund Elgenes. Sangen endte på 6.-plass. I 2000 ble Bjørnov fast huspoet i NRKs , en rolle hun tok med seg til på samme kanal (2001 og 2003). Her skulle hun hver uke presentere en nyskrevet vise med skråblikk på tilværelsen. Videre var hun medprogramleder for Gullruten i 2004. I 2005 hadde hun det musikalske ansvaret for det direktesendte åpningsshowet for Hundreårsmarkeringen. Samme år fikk hun sågar sitt eget TV-program, på TV 2. Programmet hadde premiere 1. oktober 2005 og var et musikalsk talkshow der Bjørnov inviterte aktuelle gjester og framførte både verbale og musikalske hverdagsnevroser. Siste program ble sendt 23. desember 2005 og inneholdt både snø og steppende reinsdyr.